# Siwu

El siwu (o akpafu-lolobi, o siwusi) és una llengua kwa que és pròpia dels akpafus i que es parla al nord d'Hohoé, a la regió Volta, al sud-est de Ghana. El siwu compta aproximadament amb entre 27.000 (dades del 2003) i 37.000 (joshuaproject) parlants. El seu codi ISO 639-3 és akp i el seu codi al glottolog és siwu1238.

## Família lingüística

Segons l'ethnologue, el siwu és una llengua que està juntament amb el lelemi, el sekpele i el selee en un subgrup de les llengües lelemis que són del grup de les llengües potou-tanos, que són llengües nyos, que al seu temps formen part de la família de les llengües kwa, que formen part de la gran família de les llengües nigerocongoleses.

## Geolingüística i pobles veïns

La zona de parla siwu està situada entre Hohoé, al sud i Kwamikrom, al nord-oest, a l'est del llac Volta, al centre de la regió Volta, al sud-est de Ghana.
Segons el mapa lingüístic de Ghana de l'ethnologue, els akpafus limiten amb els lelemis i els tuwulis al nord, amb els sekpeles a l'est, amb els selees i els ewes al sud i amb els nkonyes a l'oest.

## Dialectologia

Els dialectes del siwu són: l'akpafu i el lolobi. Els dos són intel·ligibles però des del segle xix estan separats políticament.

## Sociolingüística, estatus i ús de la llengua

El siwu és una llengua desenvolupada (EGIDS 5): Està estandarditzada té literatura i gaudeix d'un ús vigorós per persones de totes les edats i generacions tant en la llar com en societat en tots els àmbits tot i que no és totalment sostenible. Entre el 25 i el 50% dels akpafus estudien el siwu com a segona llengua. Hi ha materials per aprendre la llengua pagats per la comunitat. Els akpafus també parlen l'anglès, llengua oficial del país. El siwu s'escriu en alfabet llatí des del 2001.

## Referències

* 1 2 3 4 «Siwu, a language of Ghana». ethnologue. [Consulta: 13 octubre 2015].
* 1 2 «Language: Siwu». joshuaproject. [Consulta: 13 octubre 2015].
* ↑ «Language: Siwu». glottolog. [Consulta: 13 octubre 2015].
* ↑ «Lelemi». ethnologue. [Consulta: 13 octubre 2015].
* ↑ «People name:Akpafu of Ghana» (en anglès). peoplegroups.org. [Consulta: 13 octubre 2015].
* ↑ «Mapa lingüístic de Ghana. El Siwu és el número 44». ethnologue. [Consulta: 13 octubre 2015].
* ↑ «Siwu in the Language Cloud» (en anglès). ethnologue. [Consulta: 13 octubre 2015].

## Bibliografia

* Dingemanse, Mark. 2011. The meaning and use of ideophones in Siwu. Nijmegen: Max Planck Institute for Psycholinguistics. 442pp. (Tesis Doctoral).
* Heine, Bernd. 1968. Die Verbreitung und Gliederung der Togorestsprachen. (Kölner Beiträge zur Afrikanistik, 1.) Berlin: Dietrich Reimer. 311pp.
* Ford, Kevin and Iddah, Robert K. 1973. A Grammar of Siwu. 210pp.
* Ring, J. Andrew and Addae, Stephen Bosco i Atsu, John. 2002. Language Structures of Siwu (Akpafu-Lolobi). (Applied Linguistic Studies in Ghanaian Languages.) Tamale: Ghana Institute of Linguistics. 93pp.
* Atsu, John. 2006. Siwu language learning course. Hohoe, Ghana: Volta Region Multi-Project. 55pp.
* Ford, Kevin and Iddah, Robert K. 1987. Conjunction in Siwu. A: Saah, Kofi K. i Kropp Dakubu, Mary Esther (eds.), Papers in Ghanian Linguistics, 18-36. Legon, Ghana: Institute of African Studies, University of Ghana.
* Obeng, S.G. 1998. Aspects of negation in Siwu. A: Afrikanistische Arbeitspapiere nº54. 5-14.
* Iddah, Robert K. 1975. Siwu. A: Kropp-Dakubu, M. E. (ed.), West African Langauge Data Sheets, 208–215. Legon &Leiden: West African Linguistics Society.

## Enllaços externs

* Siwu al multitree